У падмурку фізіялагічнага і лекарскага дзеяння магнітных палёў ляжаць фундаментальныя фізічныя законы. У працэсе ўздзеяння МП на тканіны арганізму чалавека ў ніх узнікаюць электрычныя токі; з прычыны пераарыентацыі біялагічных макрамалекул, якія знаходзяцца ў іянізаваным стане, і свабодных радыкалаў, а таксама змянення фізіка-хімічных уласцівасцяў водных сістэмаў арганізма. Адбываюцца зрухі ў хуткасці біяхімічных і біяфізічных працэсаў. Магнітная пераарыентацыя вадкіх крышталяў, якія з'яўляюцца асновай клеткавых і цытаплазматычных мембранаў, уплывае на пранікальнасць гэтых мембранаў і спецыфічныя функцыі клеткі.